CELEX: 62012CN0237
Language: da
Date: 2012-05-16 00:00:00
Title: Sag C-237/12: Sag anlagt den 16. maj 2012 — Europa-Kommissionen mod Den Franske Republik

21.7.2012   
            
            
               DA
            
            
               Den Europæiske Unions Tidende
            
            
               C 217/11
            
         Sag anlagt den 16. maj 2012 — Europa-Kommissionen mod Den Franske Republik
   (Sag C-237/12)
   2012/C 217/24
   Processprog: fransk
   
      Parter
   
   
      Sagsøger: Europa-Kommissionen (ved B. Simon og J. Hottiaux, som befuldmægtigede)
   
      Sagsøgt: Den Franske Republik
   
      Sagsøgerens påstande
   
   
               —
            
            
               Det fastslås, at Den Franske Republik har tilsidesat sine forpligtelser i henhold til artikel 5, stk. 4, i samt bilag II (A.1, A.2, A.3 og A.5) og III (1.1, 1.2, 1.3 og 2) til Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget (1), idet den ikke har sikret en korrekt og fuldstændig gennemførelse af alle de krav, der er fastsat i bilag II og III til det nævnte direktiv.
            
         
               —
            
            
               Den Franske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen gør gældende, at Den Franske Republik ikke korrekt og fuldstændigt har gennemført alle de krav, der er fastsat i artikel 5, stk. 4, og i bilag II (A.1, A.2, A.3 og A.5) og bilag III (1.1, 1.2, 1.3 og 2) til direktiv 91/6767/EØF. Kommissionen rejser tvivl om foreneligheden af den nationale lovgivning med EU-retten for så vidt angår:
   
               —
            
            
               de perioder, hvor tilførsel af gødning til jorden er uhensigtsmæssig eller forbudt
            
         
               —
            
            
               kapaciteten til opbevaring af husdyrgødning
            
         
               —
            
            
               metoden for beregning af den mængde kvælstof, der skal tilføres med henblik på at opnå en afbalanceret gødskning
            
         
               —
            
            
               en kvantitativ begrænsning i tilførslen af husdyrgødning
            
         
               —
            
            
               retsreglerne om tilførsel af gødning på stejle skråninger
            
         
               —
            
            
               retsreglerne om tilførsel af gødning til vandmættede, oversvømmede, frosne eller snedækkede jorder.
            
         
      (1)  EFT L 375, s. 1.